شەفەق
نیوز/ سەرچەوەیگ ئەمنی، ئمڕوو شەممە، خەوەردا لە کوشیان دویەت مناڵیگ لەئەنجام تەقەکردن
لەبان ماڵیان لە ناوچەی حەبیبیە لە بەغداد.
سەرچەوەگە
ئەرا ئاژانس شەفەق نیوز وت: کابرایگ تەقە لەبان ماڵیگ لە ناوچەی حەبیبیەی خوەرهەڵات
بەغداد کرد، ئەوەیش لە جیوەجیکردن "دەگەی" هووزانە، دویای گرفتیگ خیزانی،
ک بویە هووکار کوشیان دویەت مناڵیگ.
دیاری
کرد ک هیزیگ ئەمنی چیە ناو ماڵ تەقەکەروگە دویای توومارکردن سکاڵا لەلایەن خاوەن ماڵەگە،
وەلێ پیای نەکردن، وتیش: هیزە ئەمنیەگە چەکی کلاشینکۆف پەیا کرد.
جی باسە
ک "دەگەی" هووزانە، ئەوەسە ک هەنای کەسیگ بتواێد هەڕەشەی کەسیگ بیەێد، چوودە
دەر ماڵەگەی و چەن گولەیگ لەبان ماڵەگەی وەشنێد.
